Majlis Perbandaran Manjung

Majlis Perbandaran Manjung merupakan sebuah pihak berkuasa tempatan bagi Daerah Manjung, Perak.

 Sejarah 
Ditubuhkan pada 1 Januari 1980 - dikenali sebagai Majlis Dearah Manjung. Dinaik taraf kepada Majlis Perbandaran Manjung (MPM) sebagaimana warta Kerajaan Negeri Perak pada 1 Ogos 2001.  

Warta Peluasan Kawasan Kuasa 

Mesyuarat Jemaah Menteri pada 16 Mei 2012 telah bersetuju untuk meluaskan kawasan operasi MPM meliputi seluruh Daerah Manjung. Peluasan kawasan Majlis ini telah diwartakan pada 4 Disember 2014 (No. Warta: 3115/No. Pelan Warta PW3734 dan PW2124).  

 Visi, Misi dan Objektif 
Visi

 Menuju ke arah bandar raya pelancongan dan maritim.

Misi

 Memperkasa sistem perkhidmatan perbandaran berkualiti secara efektif dan efisien.

Dasar Kualiti

 Majlis Perbandaran Manjung komited menyampaikan perkhidmatan yang cekap, mesra dan berkualiti berlandaskan keperluan pelanggan dan pihak berkepentingan serta penambahbaikan berterusan untuk menjadikan Manjung sebuah perbandaran yang Maju, Progresif dan Makmur.

 Fungsi MPM 

 Bertanggungjawab untuk mentadbir kawasan Majlis yang merupakan bandar-bandar dan kawasan sekitar yang diwartakan Akta Kerajaan Tempatan 1976.
 Bertanggungjawab untuk mengutip hasil tahunan disamping berusaha untuk meningkatkan jumlah hasil tahunan melalui punca-punca hasil yang baru.
 mewujudkan hubungan baik dengan semua pihak (pelanggan, pembayaran cukai dan lain-lain) yang akan kaitan kangsung atau tidak langsung dalam konteks mencapai matlamat dan objektif Majlis.
 Merancang dan melaksanakan perkhidmatan perbandaran yang cekap dan berkualiti bagi memenuhi keperluan kehidupan masyarakat ke arah mewujudkan keadaan persekitaran yang permai.
 Bertanggungjawab mentadbir kawasan Majlis melalui kawalan ke atas aktiviti perniagaan dan perindustrian serta mewujudkan persekitaran yang kondusif untuk menarik lebih banyak pelaburan.
 Mengawal, merancang dan meluluskan pembangunan fizikal supaya selaras dengan kehendak Pelan Struktur dan Pelan Tempatan.
 Merancang dan melaksanakan pembangunan kawasan Majlis Perbandaran Manjung dengan tumpuan kepada pembangunan yang berorientasikan kepada pemeliharaan alam sekitar dan mewujudkan masyarakat bandar yang seimbang dan harmoni.

 Maklumat Penduduk 
Bilangan penduduk tahun 2022 di Daerah Manjung adalah berada kedudukan ketiga tertinggi di dalam Negeri Perak iaitu berjumlah 256,000 penduduk. Ini menunjukkan potensi besar daerah ini untuk berkembang lebih maju dan pantas sekiranya wujudnya perancangan dan pelaksanaan pembangunan yang selari dengan niche dan kapasiti sebenar.

 Statistik Utama Penduduk 
Penduduk ('000)

 Jumlah : 250.6
 Warganegara : 234.2
 Bukan warganegara : 16.5
 Lelaki : 134.4
 Perempuan : 116.3

 Bahagian dan Unit Pentadbiran 

 Jabatan Khidmat Pengurusan
 Jabatan Perbendaharaan
 Jabatan Penilaian dan Pengurusan Harta
 Jabatan Pelesenan dan Penguatkuasaan
 Jabatan Komunikasi Strategik dan Perhubungan Awam
 Jabatan Perancang Bandar
 Jabatan Teknologi Maklumat
 Jabatan Pembangunan Komuniti dan Sosial
 Jabatan Kesihatan Persekitaran dan Perkhidmatan Bandar
 Jabatan Bangunan
 Jabatan Kejuruteraan dan Penyelenggaraan
 Unit Undang-Undang dan Integriti
 Unit Pusat Setempat
 Unit Audit Dalam
 Unit Pengurusan Pulau Bebas Cukai
 Unit Landskap
 Unit Pesuruhjaya Bangunan

 Zon Pentadbiran 
Pihak Majlis Perbandaran Manjung telah membahagikan kawasan pentadbirannya kepada 24 zon yang diselia oleh Ahli Majlis mengikut kawasan.

 Rujukan 

 https://www.mpm.gov.my/

Manjung
Kategori:Kerajaan tempatan di Perak